b'\n_START_ARTICLE_\nNupedia\n_START_PARAGRAPH_\nNupedia je bila prete\xc5\xbeno angle\xc5\xa1ka spletna enciklopedija, ki sta jo ustanovila Jimmy Wales in Larry Sanger. Obstajala je od marca 2000 do septembra 2003, najbolj pa je znana kot predhodnica Wikipedije._NEWLINE_Za Nupedio, katere \xc4\x8dlanki so bili dostopni pod vsebino GFDL, je bil zna\xc4\x8dilen postopek obse\xc5\xbenega recenziranja, zaradi \xc4\x8desar so bili \xc4\x8dlanki v njej po kakovosti primerljivi s profesionalno narejenimi enciklopedijami. Preden je spleti\xc5\xa1\xc4\x8de prenehalo delovati, so za Nupedijo izdelali 25 \xc4\x8dlankov, ki so uspe\xc5\xa1no prestali postopek recenziranja (trije \xc4\x8dlanki so tudi obstajali v dveh razli\xc4\x8dicah razli\xc4\x8dnih dol\xc5\xbein), nadaljnjih 74 \xc4\x8dlankov pa je bilo \xc5\xa1e v postopku. Sodelavci Nupedie so morali dosegati relativno visok prag znanja, saj je politika spleti\xc5\xa1\xc4\x8da navajala:\xc2\xa0\xc2\xbb\xc5\xbdelimo urednike, ki so resni\xc4\x8dni izvedenci na svojih podro\xc4\x8djih in imajo (z nekaterimi izjemami) doktorat znanosti\xc2\xab.'